Document ID: 31992R1869

ΚΑΝΟΝΙΣΜΟΣ (ΕΟΚ) αριθ. 1869/92 ΤΟΥ ΣΥΜΒΟΥΛΙΟΥ
της 30ής Ιουνίου 1992
για την τροποποίηση του κανονισμού (ΕΟΚ) αριθ. 1442/88 σχετικά με τη χορήγηση, για τις αμπελουργικές περιόδους 1988/89 έως 1995/96, πριμοδοτήσεων οριστικής εγκατάλειψης των αμπελουργικών εκτάσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι το άρθρο 17α του κανονισμού (ΕΟΚ) αριθ. 1442/88 (3) προβλέπει ότι η καταβολή πριμοδοτήσεων εγκατάλειψης των αμπελουργικών εκτάσεων για τις ενέργειες εκριζώσεως που πραγματοποιήθηκαν μετά τις 31 Δεκεμβρίου 1989 θεωρείται ως παρέμβαση για την ρύθμιση των γεωργικών αγορών κατά την έννοια του άρθρου 1 παράγραφος 2 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 σχετικά με τη χρηματοδότηση της κοινής γεωργικής πολιτικής (4) 7
ότι οι προκαταβολές που έχουν καταβληθεί για τις περιόδους εμπορίας 1988/89 και 1989/90, για τις οποίες δεν υπήρξαν δαπάνες κατά τη διάρκεια του έτους για το οποίο έχουν καταβληθεί, δεν δύνανται πλέον να αφαιρεθούν από τις προκαταβολές που πρέπει να καταβληθούν για το επόμενο έτος, δεδομένου ότι έχει μεταβληθεί ο μηχανισμός χρημαδοτήσεως 7 ότι τα ποσά που πρέπει να καταβληθούν για το επόμενο έτος καταγράφονται στο ΕΓΤΠΕ, Τμήμα Εγγυήσεων και ότι, κατά συνέπεια, οι εν λόγω υπολειπόμενες προκαταβολές πρέπει να αφαιρούνται από τα ποσά που καταβάλλονται από το ΕΓΤΠΕ, Τμήμα Εγγυήσεων 7
ότι πρέπει να ληφθούν υπόψη οι φάκελοι που πρέπει να εκκαθαρισθούν και τα ποσά που πρέπει να εισπραχθούν για τις ενέργειες εκριζώσεως που πραγματοποιήθηκαν πριν από την 1η Ιανουαρίου 1990 7 ότι αυτά υπόκεινται στον παλαιό μηχανισμό χρηματοδοτήσεως, ο οποίος προέβλεπε την ανάληψη από την Κοινότητα του 70 % των συνολικών δαπανών που πραγματοποιούνται από το κράτος μέλος 7 ότι η κατανομή των επιλέξιμων ποσών σε 50 % στο τμήμα Εγγυήσεων και 50 % στο τμήμα Προσανατολισμού του ΕΓΤΠΕ, καθιστά εξαιρετικά δυσχερείς τις λογιστικές ενέργειες 7 ότι, λόγω της αμελητέας οικονομικής επίπτωσης, το τμήμα Εγγυήσεων του ΕΓΤΠΕ θα πρέπει να αναλάβει το σύνολο των ποσών που πρέπει να πληρωθούν ή να εισπραχθούν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 17α του κανονισμού (ΕΟΚ) αριθ. 1442/88 παρεμβάλλεται το ακόλουθο κείμενο ως δεύτερο εδάφιο:
«Για τις ενέργειες εκρίζωσης που αναφέρονται στο πρώτο εδάφιο, οι προκαταβολές που έχουν καταβληθεί στα κράτη μέλη για τις περιόδους εμπορίας 1988/89 και 1989/90 και οι οποίες δεν έχουν χρησιμοποιηθεί, καθώς και τα ποσά που πρέπει να πληρωθούν ή να εισπραχθούν, πρέπει να καταχωρούνται λογιστικά στο τμήμα Εγγυήσεων του ΕΓΤΠΕ.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 30 Ιουνίου 1992.

Labels: 6